CELEX: 32013D0020
Language: ro
Date: 2013-06-21 00:00:00
Title: 2013/362/UE: Decizia Băncii Centrale Europene din 21 iunie 2013 privind vărsarea capitalului Băncii Centrale Europene de către băncile centrale naționale din afara zonei euro (BCE/2013/20)

Anunţ juridic important

|

2013/362/UE: Decizia Băncii Centrale Europene din 21 iunie 2013 privind vărsarea capitalului Băncii Centrale Europene de către băncile centrale naționale din afara zonei euro (BCE/2013/20)  

Jurnalul Oficial L 187 , 06/07/2013 p. 0025 - 0026

		Decizia Băncii Centrale Europenedin 21 iunie 2013privind vărsarea capitalului Băncii Centrale Europene de către băncile centrale naționale din afara zonei euro(BCE/2013/20)(2013/362/UE)CONSILIUL GENERAL AL BĂNCII CENTRALE EUROPENE,având în vedere Statutul Sistemului European al Băncilor Centrale și al Băncii Centrale Europene (denumit în continuare "Statutul SEBC"), în special articolul 47,întrucât:(1) Articolul 47 din Statutul SEBC prevede că băncile centrale naționale ale statelor membre care fac obiectul unei derogări (denumite în continuare "BCN din afara zonei euro") nu trebuie să verse capitalul subscris care le revine, în afara cazului în care Consiliul general, hotărând cu o majoritate care reprezintă cel puțin două treimi din capitalul subscris al Băncii Centrale Europene (BCE) și cel puțin jumătate din acționari, decide că un procent minim trebuie vărsat cu titlu de participare la costurile funcționării BCE.(2) Articolul 1 din Decizia BCE/2010/28 din 13 decembrie 2010 privind vărsarea capitalului Băncii Centrale Europene de către băncile centrale naționale din afara zonei euro [1] prevede că, începând cu 29 decembrie 2010, fiecare BCN din afara zonei euro varsă 3,75 % din cota sa la capitalul subscris al BCE.(3) Având în vedere aderarea Croației la Uniunea Europeană și intrarea băncii sale centrale naționale, Hrvatska narodna banka, în SEBC la 1 iulie 2013, Decizia BCE/2013/17 din 21 iunie 2013 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene [2] stabilește grila de repartiție pentru subscrierea la capitalul Băncii Centrale Europene (denumită în continuare "grilă de repartiție pentru capital") în conformitate cu articolul 29.1 din Statutul SEBC și stabilește, cu aplicare de la 1 iulie 2013, noile ponderi atribuite fiecărei bănci centrale din Uniune în grila de repartiție pentru capital (denumite în continuare "ponderi în grila de repartiție pentru capital").(4) Capitalul subscris al BCE va fi 10825007069,61 EUR de la 1 iulie 2013.(5) Grila de repartiție pentru capital extinsă impune adoptarea unei noi decizii BCE de abrogare, cu aplicare de la 1 iulie 2013, a Deciziei BCE/2010/28 și de stabilire a cotei procentuale din capitalul subscris al BCE pe care BCN din afara zonei euro au obligația să o verse de la 1 iulie 2013.(6) În conformitate cu articolul 3.5 din Regulamentul de procedură al Consiliului general al Băncii Centrale Europene [3], guvernatorul Hrvatska narodna banka a avut ocazia să formuleze observații cu privire la prezenta decizie înainte de adoptarea acesteia,ADOPTĂ PREZENTA DECIZIE:Articolul 1Valoarea și forma capitalului subscris și vărsatÎncepând cu 1 iulie 2013, fiecare BCN din afara zonei euro varsă 3,75 % din cota sa din capitalul subscris al BCE. Ținând cont de noile ponderi în grila de repartiție pentru capital prevăzute la articolul 2 din Decizia BCE/2013/17, fiecare BCN din afara zonei euro deține un capital total subscris și vărsat a cărui valoare este indicată în dreptul denumirii sale în următorul tabel:(în EUR) |BCN din afara zonei euro | Capital subscris la 1 iulie 2013 | Capital vărsat la 1 iulie 2013 |Българска народна банка (Banca Națională a Bulgariei) | 93571361,11 | 3508926,04 |Česká národní banka | 157384777,79 | 5901929,17 |Danmarks Nationalbank | 159712154,31 | 5989205,79 |Hrvatska narodna banka | 64354667,03 | 2413300,01 |Latvijas Banka | 29682169,38 | 1113081,35 |Lietuvos bankas | 44306753,94 | 1661503,27 |Magyar Nemzeti Bank | 148735597,14 | 5577584,89 |Narodowy Bank Polski | 525889668,45 | 19720862,57 |Banca Națională a României | 264660597,84 | 9924772,42 |Sveriges Riksbank | 244775059,86 | 9179064,74 |Bank of England | 1562265020,29 | 58584938,26 |Articolul 2Ajustarea capitalului vărsat(1) Având în vedere că fiecare BCN din afara zonei euro (cu excepția Hrvatska narodna banka) a vărsat deja 3,75 % din cota sa din capitalul subscris al BCE, aplicabil la 30 iunie 2013, în temeiul Deciziei BCE/2010/28, fiecare dintre acestea trebuie fie să transfere o sumă suplimentară către BCE, fie să primească înapoi o sumă din partea BCE, după caz, astfel încât să se ajungă la sumele indicate în a treia coloană a tabelului de la articolul 1.(2) Hrvatska narodna banka transferă BCE suma indicată în dreptul denumirii sale din a treia coloană a tabelului din articolul 1.(3) Toate transferurile întemeiate pe prezentul articol se efectuează în conformitate cu Decizia BCE/2013/18 din 21 iunie 2013 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat [4].Articolul 3Intrare în vigoare și abrogare(1) Prezenta decizie intră în vigoare la 1 iulie 2013.(2) Decizia BCE/2010/28 se abrogă de la 1 iulie 2013.(3) Trimiterile la Decizia BCE/2010/28 se interpretează ca trimiteri la prezenta decizie.Adoptată la Frankfurt pe Main, 21 iunie 2013.Președintele BCEMario Draghi[1] JO L 11, 15.1.2011, p. 56.[2] A se vedea pagina 15 din prezentul Jurnal Oficial.[3] Decizia BCE/2004/12 din 17 iunie 2004 de adoptare a Regulamentului de procedură al Consiliului general al Băncii Centrale Europene (JO L 230, 30.6.2004, p. 61).[4] A se vedea pagina 17 din prezentul Jurnal Oficial.--------------------------------------------------